Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu: -
Maahyökkäys tapahtuu Israelin sota- kabinetin valitsemana ajankohtana.
Saksa sanoo, että Eurooppa pysyy vankasti Israelin rinnalla.
USA:n edustajainhuone hyväksyi Israelia tukevan päätöslauselman, -
joka oli vastavalitun puhemiehen Mike Johnsonin ensimmäinen toimenpide.
Israel kamppailee olemassaolostaan.
Se on asettanut sodalle kaksi pää- tavoitetta, jotka se aikoo saavuttaa.
Pääministeri Benjamin Netanjahu toisti kansalaisille pitämässään puheessa, -
että Hamas ja sen johto tuhotaan, missä tahansa nämä piileksivätkään.
Israelin kansalaiset, olemme keskellä olemassaolostamme käytävää sotaa.
Olemme asettaneet sodalle kaksi tavoitetta: Eliminoimme Hamasin -
tuhoamalla sen sotilaalliset ja hallinnolliset kyvyt -
sekä teemme kaikkemme panttivankien vapauttamiseksi.
Kaikki Hamas-terroristit ovat kuoleman omia -
― maan pinnalla, maan alla, Gazassa ja sen ulkopuolella.
Työskentelemme -
puolustusministeri Gallantin, ministeri Gantzin, turvallisuuskabinetin -
sekä IDF:n ja turvallisuuspalveluiden johdon kanssa tauotta -
sodan tavoitteiden ja voiton saavuttamiseksi.
Netanjahu toisti Israelin kehotuksen, -
että Pohjois-Gazan väestön tulee siirtyä maahyökkäyksen alta turvaan -
Hamasin hallitseman Gazan eteläosaan.
Kun menemme Gazaan, vaadimme täyden hinnan -
Hamas―Isisin kauhuihin syyllistyneiltä murhaajilta.
Kehotan jälleen Gazan siviiliväestöä evakuoitumaan Gazan eteläosaan.
Israel on siis toistuvasti kehottanut Gazan siviiliväestöä -
siirtymään etelämmäksi.
IDF:n tiedustelu-upseerin käymä puhelinkeskustelu -
erään Pohjois-Gazan asukkaan kanssa -
kuvastaa Gazan sivullisen väestön monimutkaista tilannetta.
- Haloo - Muhammad?
- Kyllä. - Miten voit?
- Niin...
- Tässä puhuu IDF-upseeri. Pyydän sinua turvallisuutesi vuoksi -
lähtemään nopeasti Khan Yunisin suuntaan. - Minne?
- Kiireesti kohti Khan Yunisia. En halua, että joudut vaaraan, -
ja siksi kehotan sinua lähtemään kohti Khan Yunisia.
- Kaikki tiet on suljettu.
- Olet tällä hetkellä vaarallisessa paikassa.
Missä kohtaa tie on suljettu? Kuka niitä sulkee, Hamasko?
- Kyllä. - Mitä?
- Kyllä, Hamas. - Missä kohtaa tie on suljettu?
- Salah al-Dinin reitillä. - Salah al-Dinin?
- Kyllä. - Miten tie on suljettu?
- He käännyttävät kaikki takaisin. - Onko sinne tuotu autoja, poliiseja..?
- Kyllä. - Voitko selittää tarkemmin? Näitkö sulun itse?
- Näin autosta. Ihmiset menevät sinne ja heidät käännytetään takaisin.
- Millä tavalla tie oli suljettu? - He ampuvat ihmisiä kohti.
- Keitä he ampuvat? Niitäkö, jotka yrittävät päästä pois?
- Kyllä, kyllä.
Takaisin Netanjahun puheeseen. Hän korosti, että sodasta huolimatta -
Israelin hallitus ei ole unohtanut sitä tuskaa, -
jota Hamasin ja Gazan muiden terroriryhmien julmuuksien -
uhrien omaiset kokevat.
Taistelujen myllerryksessäkään -
emme hetkeksikään unohda sitä menetyksen tuskaa, -
kun yli 1 400 veljeämme ja siskoamme
joutui kylmäverisen joukkomurhan uhreiksi -
tai kaatui taistellessaan urheasti verenhimoisia hirviöitä vastaan, -
jotka nousivat tuhoamaan meitä.
Läheistemme menettäminen osuu kuin nuolisade sydämiimme.
Kansakuntamme sielu vuotaa verta. Hallitus päättää -
kansallisten surupäivien asettamisesta tälle hirvittävälle katastrofille.
Pääministeri Netanjahu päätti puheensa -
korostaen Israelin yhtenäisyyttä tulevan tehtävän edessä.
Velvollisuuteni pääministerinä on taata maamme tulevaisuus.
Juuri nyt velvollisuuteni on johtaa Israel ja sen kansa murskavoittoon.
On aika yhdistää rivimme ja rynnistää kohti voittoa.
Yhteisvoimin sekä uskoen syvästi asiamme oikeudenmukaisuuteen -
ja Israelin olemassaolon ikuisuuteen toteutamme profeetta Jesajan sanoja:
"Ei kuulu enää väkivaltaa sinun maassasi, -
ei tuhoa, ei turmiota sinun rajaisi sisällä, -
ja sinä kutsut pelastuksen muuriksesi ja kiitokset portiksesi."
Israelin saama kansainvälinen tuki on ollut ennennäkemätöntä.
Pääministeri Netanjahu keskusteli eilen Jerusalemissa -
Tšekin pääministerin ja Itävallan liittokanslerin kanssa.
Juuri siksi olemme Tšekin pääministerin kanssa täällä, -
koska seisomme Israelin puolella.
Jaamme samat arvot.
Yhteinen taistelumme terrorismia vastaan -
on tärkeämpää kuin koskaan ennen.
Tuo barbaarinen hyökkäys oli pahin juutalaisiin kohdistunut hirmuteko -
sitten holokaustin. Se oli Isisin kauhujakin pahempi.
Se oli käsittämätöntä. Siksi on taisteltava.
Israelin ulkoministeri Eli Cohen -
puolestaan tapasi Jerusalemissa tänään Kroatian ulkoministerin.
EU-jäsenmaat pitivät Brysselissä hätäkokouksen, jossa keskusteltiin -
yhteisestä lähestymistavasta Hamasin aloittamaan sotaan Israelia vastaan.
Teemme yhdessä selväksi, -
että tuemme Israelia, -
kun se puolustaa aluettaan Hamasin kauheilta iskuilta.
Tuo kammottava, brutaali hyökkäys -
lapsia, perheitä, nuoria ja vanhoja vastaan -
rikkoi kaikkia ihmisyyden periaatteita.
Juuri siksi on tärkeää, että meillä on yhtenäinen kanta asiaan.
Olen vakuuttunut, -
että tästä lähtökohdasta käsin ponnistelemme sen eteen, -
että panttivangit saadaan vapautettua-
ja gazalaisille toimitettua humanitaarista apua.
Hekin ovat Hamasin uhreja, -
joita järjestö käyttää omiin tarkoitusperiinsä.
Siksi humanitaarisen avun edistäminen Gazaan on tärkeää.
Liittokansleri Scholz korosti, että Euroopan on yhtä lailla selkeästi -
vastustettava myös Hizbollahia ja Irania -
sekä Iranin alueellisia kätyreitä.
On oikein, että pyrimme kaikin tavoin -
estämään konfliktia leviämästä laajemmalle Lähi-itään.
On varmistettava, että Hizbollah ei liity mukaan sotaan pohjoisrintamalla,-
eikä Iran kätyreineen yritä omilla toimillaan sekaantua asiaan.
Myös nämä seikat vaativat meiltä solidaarisuutta.
USA:n edustajainhuone hyväksyi -
vastavalitun puhemiehen Mike Johnsonin -
esittämän päätöslauselman, jossa todetaan, -
että Israel―USA-liittolaisuudella on molempien puolueiden tuki.
Tämä päätöslauselma tuomitsee Hamasin -
sekä Iranin antaman tuen -
Hamasin ja Islamilaisen jihadin kaltaisille terroriryhmille.
Lisäksi siinä vaaditaan Iran-pakotteiden täyttä toimeenpanoa.
Kehotan vahvasti kollegoitani tukemaan tätä päätöslauselmaa.
Se lähettää selvän viestin siitä, -
että terroristit ja heidän tukijansa pannaan vastaamaan hirmuteoistaan,
rikoksistaan ihmisyyttä vastaan ja kansanmurharikoksistaan.
Presidentti Roosevelt totesi 7.12.1941 Pearl Harborin pommituksen jälkeen, -
että se päivä jää historiaan häpeällisenä.
Näin on myös 7. lokakuuta 2023 kohdalla.
Se, joka kiistää Israelin olemassaolon oikeuden, ei halua rauhaa.
Kehotankin -
arabiystäviämme -
liittymään Abraham-sopimuksiin -
ja tunnustamaan Israelin olemassaolon oikeuden, -
sillä se on tie Lähi-idän rauhaan.
Toivon, että tämä päätöslauselma tekee israelilaisille tiettäväksi sen, -
että Yhdysvaltain kongressi ja kansa -
seisovat rinnallanne.
Lauselma hyväksyttiin äänin 412―10. Sitä vastustivat -
progressiivisiksi itseään kutsuvat radikaalivasemmistolaiset -
sekä islamistit kuten Rashida Tlaib ja Ilhan Omar.